พายุไต้ฝุ่นรามสูร (พ.ศ. 2551)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นรามสูร (อักษรโรมัน: Rammasun) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นบุตโชย  เป็นพายุหมุนเขตร้อนที่มีขนาดใหญ่ และมีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2551 พายุไต้ฝุ่นรามสูรเป็นพายุดีเปรสชันเขตร้อนลูกที่ 5, พายุโซนร้อนลูกที่ 2 และพายุไต้ฝุ่นลูกที่ 2 ในฤดูพายุไต้ฝุ่นแปซิฟิก พ.ศ. 2551 ก่อตัวขึ้นจากหย่อมความกดอากาศต่ำเมื่อวันที่ 5 พฤษภาคม พ.ศ. 2551 เนื่องมาจากสภาพอากาศที่กำลังแปรปรวนในเขตร้อนชื้น และในวันรุ่งขึ้นพายุก็เริ่มมีการก่อตัวมากขึ้นเรื่อย ๆ จนกลายเป็นพายุดีเปรสชันเขตร้อนเมื่อวันที่ 9 พฤษภาคม พายุโซนร้อนรามสูรได้ทวีกำลังแรงขึ้นอย่างรวดเร็วจนกลายเป็นพายุไต้ฝุ่น และเคลื่อนตัวไปทางทิศเหนือ พายุไต้ฝุ่นรามสูรมีกำลังแรงสูงสุดด้วยความเร็วลม 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) ซึ่งทำให้พายุไต้ฝุ่นรามสูรกลายเป็นพายุซูเปอร์ไต้ฝุ่นระดับ 5 ในระดับลมมาตราเฮอริเคนแซฟเฟอร์–ซิมป์สัน หลังจากนั้นพายุก็ได้อ่อนกำลังลงจนกลายเป็นพายุโซนร้อนกำลังแรงในวันที่ 12 พฤษภาคม ก่อนที่จะเป็นพายุหมุนนอกเขตร้อน และจนกระทั่งหลายชั่วโมงต่อมาพายุก็ได้สลายไปทางตอนเหนือของประเทศญี่ปุ่น นอกจากนี้ ยังเป็นพายุหมุนเขตร้อนที่รุนแรงที่สุดในโลกผูกกับพายุไต้ฝุ่นชังมีในปี พ.ศ. 2551 อีกด้วย
พายุไต้ฝุ่นรามสูรมีความรุนแรงมากกว่าพายุไซโคลนนาร์กิสนั้นไม่ใช่เรื่องปกติ แม้ว่าพายุจะไม่เคลื่อนตัวขึ้นฝั่งโดยตรง แต่คลื่นพายุชั้นนอกทำให้มีผู้เสียชีวิตอยู่ที่ประมาณ 2 ราย ในตอนกลางของประเทศฟิลิปปินส์ ซึ่งมีการรายงานน้ำท่วม และดินถล่มอีกด้วย พายุยังส่งผลกระทบต่อชายฝั่งทางตะวันออกเฉียงใต้ของประเทศญี่ปุ่นด้วยคลื่นลมแรง
หางจากพายุไต้ฝุ่นรามสูรที่พัดถล่มประเทศฟิลิปปินส์ในขณะที่พายุกำลังเคลื่อนตัวพัดผ่านทางตอนใต้ของประเทศญี่ปุ่น ลมแรงที่เกิดจากพายุได้ส่งผลให้เกิดความเสียหายอย่างร้ายแรงต่ออาคารบางแห่ง และต้นไม้จำนวนมากโค่นล้มลง ความเสียหายที่เกิดจากพายุทอร์นาโด แต่ไม่มีคำอธิบายสำหรับความเป็นไปได้นี้ และได้เกิดความเสียหายรวมประมาณ 11 ล้านเปโซฟิลิปปินส์ (214,109 ดอลลาร์สหรัฐ) พื้นที่เกษตรกรรมประมาณ 10 เฮกตาร์ ได้รับความเสียหายในประเทศญี่ปุ่น โดยรวมแล้ว พายุไต้ฝุ่นรามสูรได้คร่าชีวิตประชาชนไปประมาณ 4 ราย มีผู้ได้รับบาดเจ็บอีกประมาณ 40 ราย และมูลค่าความเสียหายโดยรวมประมาณ 9.6 ล้านดอลลาร์สหรัฐ ทั้งในประเทศฟิลิปปินส์ และประเทศญี่ปุ่น 
ประวัติทางอุตุนิยมวิทยา.
ประวัติทางอุตุนิยมวิทยาของพายุไต้ฝุ่นรามสูร
การเตรียมการ.
ประเทศฟิลิปปินส์.
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ไม่ได้ออกสัญญาณเตือนภัยพายุหมุนเขตร้อนในประเทศฟิลิปปินส์ เนื่องจากพายุอยู่ห่างไกลจากประเทศเกินกว่าที่จะประกาศแจ้งคำแนะนำดังกล่าวได้ และมีการคาดการณ์ว่าสัญญาณเตือนภัยระดับพายุดีเปรสชันเขตร้อนจะเพิ่มลมมรสุมทางทิศตะวันตกเฉียงใต้ จึงทำให้พายุฝนฟ้าคะนองปกคลุมตอนกลาง ทางตอนใต้ของเกาะลูซอน วิซายัส และเกาะมินดาเนา ในอีก 3 วัน ข้างหน้า มีการแจ้งเตือนประชาชนที่อยู่อาศัยในที่ราบลุ่มแม่น้ำใกล้กับเนินเขา เนื่องจากอาจทําให้เกิดน้ำท่วมฉับพลัน และดินถล่ม พายุฝนฟ้าคะนองได้กระจายเป็นกลุ่ม ๆ โดยเฉพาะในช่วงบ่าย หรือเย็น และมีเมฆบางส่วนทำให้เกิดฝนตกหนักในเกาะลูซอนเมื่อเวลา 14:00 น. (07:00 น. เวลาสากลเชิงพิกัด) ของเมื่อวานนี้
ผลกระทบ.
ประเทศฟิลิปปินส์.
เมื่อวันที่ 12 พฤษภาคม พายุไต้ฝุ่นรามสูรได้เคลื่อนตัวขึ้นฝั่งจังหวัดซารังกานี จึงทำให้มีผู้เสียชีวิต 2 ราย ซึ่งพ่อกับลูกถูกคลื่นซัดจมหายไปในทะเลในขณะที่พายุกำลังเคลื่อนตัวขึ้นฝั่ง กระทรวงมหาดไทยสหรัฐรายงานว่ามีครอบครัวประมาณ 127 ครอบครัว ได้อพยพออกจากเมืองไมทุม และเคียมบาแล้ว พื้นที่เกษตรกรรมประมาณ 100 เฮกตาร์ ได้รับความเสียหายอย่างหนัก น้ำท่วมฉับพลัน และมูลค่าความเสียหายอยู่ที่ประมาณ 40 ล้านเปโซฟิลิปปินส์ (778,581 ดอลลาร์สหรัฐ) ไม่รวมสิ่งอำนวยความสะดวก และโครงสร้างของอาคารรัฐบาล เรือลำหนึ่งที่บรรทุกคนประมาณ 17 คน ได้พลิกคว่ำ เนื่องจากคลื่นลมแรงที่เกิดจากพายุฝนฟ้าคะนอง และผู้โดยสารทั้งหมดได้รับการช่วยเหลือในวันรุ่งขึ้นโดยหน่วยยามฝั่งของประเทศฟิลิปปินส์ ฝนตกหนักจากแถบนอกของพายุไต้ฝุ่นรามสูรได้ทำให้เกิดน้ำท่วม และโคลนถล่มในประเทศฟิลิปปินส์ ลมแรงได้ทำให้ต้นไม้จำนวนมากโค่นล้มลง และต้นไม้หนึ่งในนั้น ซึ่งมีเส้นผ่านศูนย์กลางประมาณ 60 เซนติเมตร (2 ฟุต) ได้โค่นล้มทับเจ้าหน้าที่พิทักษ์ป่า 3 ราย คร่าชีวิตประชาชน 2 ราย และมีผู้ได้รับบาดเจ็บสาหัสอีกประมาณ 2 ราย แม่น้ำล้นตลิ่งท่วมท้นในจาโร เมืองอีโลอีโล และมีรายงานจากท้องถิ่นได้รายงานว่าน้ำท่วมในพื้นที่มีระดับลึกถึงเอว เด็กหญิงวัยอายุ 15 ปี ได้จมน้ำเสียชีวิต หลังจากถูกน้ำพัดหายไปในขณะที่กำลังข้ามสะพานแม่น้ำในคาอัวยัน จังหวัดอีซาเบลา น้ำท่วมในเมืองฮิโนบาอันได้ทำให้บ้านเรือนได้รับความเสียหายอย่างหนักประมาณ 6 หลัง และบ้านเรือนได้รับความเสียหายอีกประมาณ 24 หลัง และครอบครัวประมาณ 3,153 ครอบครัว ได้รับผลกระทบจากพายุในประเทศฟิลิปปินส์หางพายุที่รุนแรงของพายุไต้ฝุ่นรามสูรได้พัดถล่มประเทศฟิลิปปินส์ หลังจากที่พายุกำลังจะกลายเป็นพายุหมุนนอกเขตร้อน จึงทำให้เกิดความเสียหายอย่างร้ายแรงต่ออาคาร และต้นไม้จำนวนมากโค่นล้มลงในทางตะวันตกของวิซายัส พืชผลทางการเกษตร และโครงสร้างของสิ่งก่อสร้างได้รับความเสียหายประมาณ 11 ล้านเปโซฟิลิปปินส์ (214,109 ดอลลาร์สหรัฐ) ในทางตะวันตกของเนกรอส และทำให้บารังไก 40 แห่ง ในจังหวัดอีโลอีโลได้ประสบภัยพิบัติในช่วงสุดสัปดาห์ที่ผ่านมา พื้นที่เกษตรกรรมได้รับความเสียหายประมาณ 5 ล้านเปโซฟิลิปปินส์ (97,322 ดอลลาร์สหรัฐ) ไร่นาใน 5 แห่ง และไร่ข้าวโพดใน 1 แห่ง ได้รับความเสียหายประมาณ 2.5 ล้านเปโซฟิลิปปินส์ (48,661 ดอลลาร์สหรัฐ) และการประมงในพื้นที่ 3 แห่ง ได้รับความเสียหายรวมประมาณ 2.3 ล้านเปโซฟิลิปปินส์ (44,768 ดอลลาร์สหรัฐ) ในจังหวัดเนโกรสโอกซีเดนตัล กรมโยธาธิการ และทางหลวงในทางตะวันตกของวิซายัสรายงานว่าถนนจากบาโคโลดไปทางตอนใต้ของเนกรอสได้รับความเสียหายอยู่ที่ประมาณ 6 ล้านเปโซฟิลิปปินส์ (116,787 ดอลลาร์สหรัฐ) ชาวบ้านประมาณ 200 คน ใน 5 เมือง ทางตอนใต้ของจังหวัดเนโกรสโอกซีเดนตัลได้รับผลกระทบจากน้ำท่วม 
ประชาชนประมาณ 40,000 คน จากครอบครัวประมาณ 8,000 ครอบครัว ในจังหวัดอีโลอีโลได้รับผลกระทบจากน้ำท่วมเมื่อสัปดาห์ที่แล้ว โดยอิงจากตัวเลขของสำนักงานสวัสดิการสังคม และการพัฒนาของบ้านเมือง ความเสียหายที่เกิดจากพายุทอร์นาโดที่อาจเกิดขึ้นได้ แม้ว่าความเป็นไปได้นี้จะไม่ได้รับการยืนยัน มีผู้ได้รับบาดเจ็บอย่างน้อย 40 ราย และความเสียหายรวมประมาณ 61 ล้านเปโซฟิลิปปินส์ (1.2 ล้านดอลลาร์สหรัฐ)
ประเทศญี่ปุ่น.
เมื่อวันที่ 12 พฤษภาคม สำนักงานอุตุนิยมวิทยาญี่ปุ่น (JMA) ได้ออกคำเตือนสำหรับโตเกียว เนื่องจากมีการคาดการณ์ว่าพายุไต้ฝุ่นรามสูรจะเคลื่อนตัวเข้าใกล้กันกับเมือง ในขณะที่พายุกำลังกลายเป็นพายุหมุนนอกเขตร้อน และพายุได้เคลื่อนตัวพัดเข้าชายฝั่งประเทศญี่ปุ่นด้วยความเร็วลมสูงสุด 85 กิโลเมตรต่อชั่วโมง (50 ไมล์ต่อชั่วโมง) เมื่อวันที่ 13 พฤษภาคม และมีคลื่นสูงเป็นเวลาหลายชั่วโมง พายุอยู่ใกล้ทะเลทางตะวันตกเฉียงเหนือของเกาะชิชิจิมะ ประเทศญี่ปุ่น และเคลื่อนตัวไปทางทิศตะวันออกเฉียงเหนือด้วยความเร็วลมที่ต่อเนื่อง 50 กิโลเมตรต่อชั่วโมง (30 ไมล์ต่อชั่วโมง) มีคลื่นสูงประมาณ 5.8 เมตร พื้นที่เกษตรกรรมประมาณ 10 เฮกตาร์ ได้รับความเสียหายอยู่ที่ประมาณ 770 ล้านเยน (8.4 ล้านดอลลาร์สหรัฐ) ในความสูญเสียทางการเกษตร
หมายเหตุ.
<templatestyles src="Reflist/styles.css" />